CELEX: 32021R0723
Language: sk
Date: 2021-02-26 00:00:00
Title: Delegované nariadenie Komisie (EÚ) 2021/723 z 26. februára 2021, ktorým sa dopĺňa nariadenie Európskeho parlamentu a Rady (EÚ) 2019/787, pokiaľ ide o zriadenie verejného registra subjektov vymenovaných každým členským štátom na dohľad nad postupmi stárenia liehovín

5.5.2021   
               
               
                  SK
               
               
                  Úradný vestník Európskej únie
               
               
                  L 155/1
               
            
         DELEGOVANÉ NARIADENIE KOMISIE (EÚ) 2021/723
         z 26. februára 2021,
         ktorým sa dopĺňa nariadenie Európskeho parlamentu a Rady (EÚ) 2019/787, pokiaľ ide o zriadenie verejného registra subjektov vymenovaných každým členským štátom na dohľad nad postupmi stárenia liehovín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (1), a najmä na jeho článok 19 ods. 2,
         keďže:
         
                     (1)
                  
                  
                     V článku 13 ods. 6 nariadenia (EÚ) 2019/787 sa vyžaduje, aby sa operácie stárenia liehoviny uskutočnili pod dohľadom daňových orgánov členského štátu alebo pod dohľadom, ktorý poskytne rovnocenné záruky.
                  
               
                     (2)
                  
                  
                     Na tento účel každý členský štát vymenuje subjekty zodpovedné za dohľad nad takýmito postupmi stárenia a informuje o tom Komisiu, aby mohla vytvoriť verejný register so zoznamom uvedených vymenovaných subjektov.
                  
               
                     (3)
                  
                  
                     Na tento účel je vhodné stanoviť pravidlá týkajúce sa vytvorenia uvedeného verejného registra.
                  
               
                     (4)
                  
                  
                     Toto nariadenie by sa malo uplatňovať od 25. mája 2021 v súlade s článkom 51 ods. 3 nariadenia (EÚ) 2019/787,
                  
               PRIJALA TOTO NARIADENIE:
         
            Článok 1
            Verejný register subjektov vymenovaných na dohľad nad postupmi stárenia liehovín
            
               1.   Na základe oznámení členských štátov v súlade s článkom 1 ods. 1 vykonávacieho nariadenia Komisie (EÚ) 2021/724 (2) Komisia vypracuje a aktualizuje zoznam subjektov vymenovaných na dohľad nad postupmi stárenia liehovín.
            
            
               2.   Komisia vytvorí verejný register obsahujúci aktualizovaný zoznam subjektov vymenovaných na dohľad nad postupmi stárenia. Tento register má formu verejne prístupnej elektronickej databázy.
            
         
         
            Článok 2
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Nariadenie sa uplatňuje od 25. mája 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. februára 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 130, 17.5.2019, s. 1.
         
            (2)  Vykonávacie nariadenie Komisie (EÚ) 2021/724z 3. marca 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/787, pokiaľ ide o informácie ktoré majú členské štáty oznamovať Komisii o subjektoch vymenovaných na účely dohľadu nad postupmi stárenia liehovín a o príslušných orgánoch zodpovedných za zabezpečenie súladu s uvedeným nariadením (pozri stranu 3 tohto úradného vestníka).